എല്ലാറ്റിനും മറുപടിയുണ്ട്, മാധ്യമങ്ങളില് നിന്ന് ഒളിച്ചോടില്ല: സ്വപ്ന സുരേഷ് കൊച്ചി: തനിക്കെതിരായ എല്ലാ ആരോപണങ്ങള്ക്കും മറുപടിയുണ്ടെന്നു സ്വര്ണക്കടത്ത് കേസിലെ മുഖ്യപ്രതി സ്വപ്ന സുരേഷ്. മാധ്യമങ്ങളില് നിന്ന് ഒളിച്ചോടില്ല. അമ്മയ്ക്കൊപ്പം തിരുവനന്തപുരത്ത് മാധ്യമങ്ങളെ കാണുമെന്നും അവര് പറഞ്ഞു.കൊച്ചിയില് അഭിഭാഷകനെ കാണാന് എത്തിയതായിരുന്നു സ്വപ്ന സുരേഷ്. ഭര്ത്താവിനും മകനുമൊപ്പമാണ് സ്വപ്ന കൊച്ചിയിലെത്തിയത്. മാധ്യമങ്ങളെ കാണും നിയമോപദേശം തേടേണ്ടതുണ്ട്. കേസ് നടത്തിപ്പിനാണ് ഇപ്പോള് മുന്ഗണനയെന്നും സ്വപ്ന പറഞ്ഞു. ഒരു വര്ഷത്തിലേറെ നീണ്ട ജയില്വാസത്തിനുശേഷം കഴിഞ്ഞ ശനിയാഴ്ച പുറത്തിറങ്ങിയ സ്വപ്ന ആദ്യമായാണ് മാധ്യമങ്ങളോട് പ്രതികരിച്ചത്. മകള് പുറത്തിറങ്ങിയാല് മാധ്യമങ്ങളെ കാണുമെന്നും നിരപരാധിത്വം തെളിയിക്കുമെന്നും അമ്മ പ്രഭ നേരത്തെ പറഞ്ഞിരുന്നു.